نجاة الصغيره مطربة مصرية اتولدت فى القاهره فى حى عابدين، سنة 1936. اسمها الحقيقى ”نجاة حسنى البابا “. نجاة من عيله فنيه. أبوها" كان بيشتغل خطاط، وكان برضه بحب الفن، وأختها الفنانه "سعاد حسنى"، وأخوها "عز الدين حسنى" عازف الكمان، وكان بيشتغل مع الست "ام كلثوم"، وهو ملحن برضه فى الراديو. اتسمت نجاة الصغيره لأن نجاة على كانت مشهوره فى الوقت ده. ابتدت حياتها الفنيه و هيه طفله سنها 5 سنين فى محطه الراديو و كان ده فى حفله من حفلات نادى الموسيقى الشرقى. فى سنة 1955 نجاة اتجوزت كمال منسى صاحب أخوها الكبير عز الدين بس اتطلقو. نجاه اتجوزت راجل الاعمال موفق قبانى و ليها منه ولد. نجاة غنت لملحنين كبار، ففى بداية مشوارها الفنى غنت للملحن الكبير "زكريا أحمد"، و "احمد صدقى"، و "محمود الشريف"، و أخيها "عز الدين حسنى"، و "رؤوف ذهنى" و غيرهم. غنت للموسيقار محمد عبد الوهاب لحن "كل دا كان ليه" . غنت للملحنين: سيد مكاوى، و حلمى بكر، و بليغ حمدى، و كمال الطويل، و كمان الموسيقار محمد الموجى، و الموسيقار هانى شنوده.